Document ID: 32008R1123

ΚΑΝΟΝΙΣΜΌΣ (ΕΚ) αριθ. 1123/2008 ΤΗΣ ΕΠΙΤΡΟΠΉΣ
της 12ης Νοεμβρίου 2008
για τον καθορισμό ενιαίου ποσοστού αποδοχής των ποσών που κοινοποιούν τα κράτη μέλη στην Επιτροπή όσον αφορά τις αιτήσεις για την πριμοδότηση εκρίζωσης
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 479/2008 του Συμβουλίου, της 29ης Απριλίου 2008, για την κοινή οργάνωση της αμπελοοινικής αγοράς, την τροποποίηση των κανονισμών (ΕΚ) αριθ. 1493/1999, (ΕΚ) αριθ. 1782/2003, (ΕΚ) αριθ. 1290/2005, (ΕΚ) αριθ. 3/2008 και την κατάργηση των κανονισμών (ΕΟΚ) αριθ. 2392/86 και (ΕΚ) αριθ. 1493/1999 (1), και ιδίως το άρθρο 102 παράγραφος 4 αυτού,
Εκτιμώντας τα ακόλουθα:
(1)
Τα ποσά των επιλέξιμων αιτήσεων που κοινοποιήθηκαν από τα κράτη μέλη στην Επιτροπή μέχρι τις 15 Οκτωβρίου 2008 σύμφωνα με το άρθρο 102 παράγραφος 2 του κανονισμού (ΕΚ) αριθ. 479/2008 υπερβαίνουν τον ανώτατο ετήσιο προϋπολογισμό του καθεστώτος εκρίζωσης για την αμπελουργική περίοδο 2008/2009, που ανέρχεται στα 464 εκατ. ευρώ, σύμφωνα με το παράρτημα VII του εν λόγω κανονισμού. Για το λόγο αυτό πρέπει να καθορισθεί ένα ενιαίο ποσοστό αποδοχής των κοινοποιηθέντων ποσών.
(2)
Τα μέτρα που προβλέπει ο παρών κανονισμός είναι σύμφωνα με τη γνώμη της διαχειριστικής αρχής για τη κοινή οργάνωση των γεωργικών αγορών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Οι αιτήσεις για πριμοδότηση εκρίζωσης που κοινοποιήθηκαν στην Επιτροπή βάσει του άρθρου 102 παράγραφος 2 του κανονισμού (ΕΚ) αριθ. 479/2008 γίνονται αποδεκτές για το 45,9% των σχετικών ποσών. Τα δημοσιονομικά όρια για τα οικεία κράτη μέλη καθορίζονται στο παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει μια μέρα μετά τη δημοσίευσή του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 12 Νοεμβρίου 2008.

Labels: 2
17
18
6